  Майя Бывальцева 26-тӥ толшорысен 5-тӥ тулыспалозь Ижкарын Фин лулчеберетлэн арняез (16+) ортчоз. Со сярысь Удмуртилэн шоркарезлэн пресс-службаез ивортэ. Ужрадъёс бадӟымъёслы но, пиналъёслы но чакламын. Арня ӵоже туала фин киноез, авторской анимациез возьматозы, туала драматургиез лыдӟозы, финнъёслэсь сиён-юонзэс пӧралозы, литература но суоми шаерын улӥсьёс сярысь вӧлмем валанъёс сярысь лекциос ортчытозы. Со сяна, Финляндилэн Россиысь посольствоез юрттэмен финн авторъёслэн кык адӟытонъёссы ужалозы. Фин лулчеберетлэн арняезлэн ужанрадлыкеныз рос-просгес тодматскыны луоз . Удмуртъёслы ӵыжы-выжы луись калыклы сӥзем ужрадэз радъясьёс – Ижкар администрациысь Физкультурая, спортъя но егитъёсын ужан политикая управление, Егитъёслэн ивортодэтъя ресурсной центрзы, Арт-Резиденция, Финляндилэн Россиысь Посольствоез, Удмуртиысь Мунё театр.  Тегъёс: Лулчеберет Ижкар Удмуртия Финляндия искусство финн-угоркалыкъёс  